# *Projekts*

2017. gada Noteikumi Nr.

Rīgā (prot. Nr. .§)

**Grozījumi Ministru kabineta 2014.gada 23.decembra noteikumos Nr. 805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību"**

Izdoti saskaņā ar [Invaliditātes likuma](http://likumi.lv/ta/id/211494-invaliditates-likums)
4.panta otro daļu un [5.panta](http://likumi.lv/ta/id/211494-invaliditates-likums#p5) otro daļu

Izdarīt Ministru kabineta 2014.gada 23.decembra noteikumos Nr. 805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību" ([Latvijas Vēstnesis](https://www.vestnesis.lv/ta/id/271253-noteikumi-par-prognozejamas-invaliditates-invaliditates-un-darbspeju-zaudejuma-noteiksanas-kriterijiem-terminiem-un-kartibu), 257.nr.) šādus grozījumus:

1. Aizstāt noteikumu tekstā vārdus “ārsts eksperts” ar vārdiem “komisijas ārsts”.

2. Izteikt 2. un 3. punktu šādā redakcijā:

“2. Lai veiktu prognozējamas invaliditātes ekspertīzi, persona iesniedz komisijā:

2.1. iesniegumu (var izmantot komisijas mājaslapā (www.vdeavk.gov.lv) ievietoto veidlapu), kurā norāda ziņas par iesniedzēju (vārds, uzvārds, personas kods, dzīvesvietas adrese, valstiskās piederības veids, ziņas par Latvijā saņemto uzturēšanās dokumentu (ja attiecināms)), saziņas veidu un vēlamo lēmuma saņemšanas veidu;

2.2. nosūtījumu uz komisiju (veidlapa Nr. 088/u - "Nosūtījums uz Veselības un darbspēju ekspertīzes ārstu valsts komisiju");

2.3. ģimenes (vispārējās prakses) ārsta vai ārstējošā ārsta (turpmāk – ārsts) sagatavotu individuālo rehabilitācijas plānu.

3. Lai veiktu invaliditātes vai darbspēju ekspertīzi, persona iesniedz komisijā:

3.1. iesniegumu (var izmantot komisijas mājaslapā (www.vdeavk.gov.lv) ievietoto veidlapu), kurā norāda ziņas par iesniedzēju (vārds, uzvārds, personas kods, dzīvesvietas adrese, valstiskās piederības veids, ziņas par Latvijā saņemto uzturēšanās dokumentu (ja attiecināms)), saziņas veidu un vēlamo lēmuma saņemšanas veidu;

3.2. nosūtījumu uz komisiju (veidlapa Nr. 088/u "Nosūtījums uz Veselības un darbspēju ekspertīzes ārstu valsts komisiju");

3.3. funkcionālo spēju pašnovērtējumu, ja ekspertīze jāveic personai no 18 gadu vecuma (1. pielikums);

3.4. citus dokumentus, ja ārsts vai pati persona uzskata, ka tie ir nepieciešami ekspertīzei.”

3. Izteikt 7.punktu šādā redakcijā:

“7. Ja, nosakot medicīniskās indikācijas īpašai kopšanai personai no 18 gadu vecuma, ir nepieciešams ikdienā veicamo darbību un vides novērtējums saskaņā ar šo noteikumu 8.pielikuma 2.punktu, pēc komisijas pieprasījuma to veic pašvaldības sociālā dienesta sociālais darbinieks vai pašvaldības sociālā dienesta ergoterapeits.”

4. Aizstāt 8.punktā vārdus “komisijas ārsts eksperts (turpmāk – ārsts eksperts)” ar vārdiem “sertificēts komisijas ārsts (turpmāk – komisijas ārsts)”.

5. Aizstāt 11. punktā vārdus "pirms ekspertīzes veikšanas dienas, tai ir radušies stabili" ar vārdiem "pirms iesnieguma iesniegšanas dienas komisijā, tai ir radušies vai var uzskatīt, ka ir radušies stabili”.

6. Izteikt 13.punktu šādā redakcijā:

“13. Personai, kurai noteikta invaliditāte vai darbspēju zaudējums, ir tiesības lūgt veikt atkārtotu invaliditātes un darbspēju ekspertīzi jebkurā laikā, ja personas veselības stāvoklis ir būtiski pasliktinājies un tā radītais funkcionēšanas ierobežojums ir uzskatāms par stabilu.”

7. Izteikt 15.punktu šādā redakcijā:

“15. Ja komisijas rīcībā nav pietiekamas informācijas vai tā ir pretrunīga, personas veselības traucējumu un funkcionālo spēju novērtēšanu veic personas klātbūtnē, ar personu saskaņojot novērtēšanas laiku un vietu.”

8. Svītrot 16.punktu.

9. Izteikt 17.punktu šādā redakcijā:

“17. Veicot invaliditātes vai darbspēju ekspertīzi, komisijas ārsts:

17.1. izvērtē šo noteikumu 3. punktā minētos dokumentus;

17.2. novērtē personas veselības traucējumus un funkcionālās spējas saskaņā ar šo noteikumu 4. vai 5.pielikumu;

17.3. pārbauda personas ikdienā veicamo darbību un vides novērtējuma anketu, ja komisija tādu ir pieprasījusi, un neskaidrību vai pretrunu gadījumā pieprasa papildus informāciju pašvaldības sociālā dienesta sociālajam darbiniekam vai pašvaldības sociālā dienesta ergoterapeitam;

17.4. ieraksta personas veselības traucējumu un funkcionālo spēju novērtējumu un secinājumus ekspertīzes aktā informācijas sistēmā.”

10.  Izteikt 19.2. un 19.3.apakšpunktu šādā redakcijā:

“19.2. "nelaimes gadījums darbā" – pamatojoties uz aktu, kas izdots saskaņā ar normatīvajiem aktiem par nelaimes gadījumu darbā izmeklēšanas un uzskaites kārtību, ja tajā konstatēta darba vides faktoru iedarbība;

19.3. "arodslimība" – pamatojoties uz valsts sabiedrības ar ierobežotu atbildību "Paula Stradiņa Klīniskā universitātes slimnīca" Aroda un radiācijas medicīnas centra ārstu komisijas atzinumu, kurā konstatēta saslimšana ar arodslimību;”.

11. Izteikt 20.1.2. apakšpunktu šādā redakcijā:

“20.1.2. uz periodu līdz 18 gadu vecuma sasniegšanai, ja konstatēti šo noteikumu [7. pielikumā](http://likumi.lv/ta/id/271253-noteikumi-par-prognozejamas-invaliditates-invaliditates-un-darbspeju-zaudejuma-noteiksanas-kriterijiem-terminiem-un-kartibu#piel7) minētie anatomiskie defekti vai veselības traucējumi, vai ja, piemērojot šo noteikumu 20.1.1.apakšpunktā minēto termiņu, līdz bērna pilngadības sasniegšanai atliktu mazāk nekā 12 mēneši;”

12. Izteikt 21.1.1. apakšpunktu šādā redakcijā:

“21.1.1. par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai personai no 1 gada un 6 mēnešu vecuma atbilstoši šo noteikumu [9. pielikumā](https://likumi.lv/ta/id/271253-noteikumi-par-prognozejamas-invaliditates-invaliditates-un-darbspeju-zaudejuma-noteiksanas-kriterijiem-terminiem-un-kartibu#piel9) minētajiem kritērijiem;”

13. Svītrot 21.2.1. apakšpunktu.

14. Aizstāt 1.pielikuma II nodaļas 9.punktā vārdus un skaitli “Stāvēšana kājās ilgāku laiku (30 minūtes) ar vārdiem un skaitli “Atrašanās vertikālā stāvoklī (piemēram, stāvēšana, iešana u.c.) ilgāku laiku (30 minūtes)”.

15. Izteikt 2.pielikuma 6.2.apakšnodaļas virsrakstu “Pārvietošanās” šādā redakcijā:

“6.2. Pārvietošanās (no gultas uz krēslu un atpakaļ)”.

16. Izteikt 2.pielikuma 10.nodaļu šādā redakcijā:

“10. APLIECINĀJUMS

**Ar parakstu apliecinu sniegto ziņu patiesumu**

 Pašvaldības sociālais dienests \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *nosaukums*

 Sociālā darbinieka vai ergoterapeita vārds, uzvārds

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kontaktinformācija (tālrunis, elektroniskā pasta adrese)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Paraksts\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vieta, datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piezīme. \* Dokumenta rekvizītu "paraksts" neaizpilda, ja elektroniskais dokuments ir noformēts atbilstoši elektronisko dokumentu noformēšanai normatīvajos aktos noteiktajām prasībām.”

17. Izteikt 4.pielikuma II nodaļas piezīmes aiz 3.5.apakšpunkta šādā redakcijā:

“Piezīmes.

1. Šīs nodaļas [1.](http://likumi.lv/ta/id/271253-noteikumi-par-prognozejamas-invaliditates-invaliditates-un-darbspeju-zaudejuma-noteiksanas-kriterijiem-terminiem-un-kartibu#p1), [2.](http://likumi.lv/ta/id/271253-noteikumi-par-prognozejamas-invaliditates-invaliditates-un-darbspeju-zaudejuma-noteiksanas-kriterijiem-terminiem-un-kartibu#p2) un [3.](http://likumi.lv/ta/id/271253-noteikumi-par-prognozejamas-invaliditates-invaliditates-un-darbspeju-zaudejuma-noteiksanas-kriterijiem-terminiem-un-kartibu#p3) punktā minēto diagnozi apstiprina sertificēts bērnu psihiatrs.

2. Šīs nodaļas 3.1.apakšpunktā minēto diagnozi apstiprina ar ADOS (*Autism Diagnostice Observation Schedule*) testu.

3. Šīs nodaļas 3.2. apakšpunktā minēto diagnozi apstiprina sertificēts bērnu psihiatrs un neirologs.

4. Šīs nodaļas 3.3. apakšpunktā minēto diagnozi apstiprina sertificēts bērnu psihiatrs, saņemts klīniskā psihologa novērtējums.

5. Šīs nodaļas 3.4. apakšpunktā minēto diagnozi apstiprina sertificēts bērnu psihiatrs vai bērnu urologs vai bērnu proktologs”.

18. Izteikt 5.pielikuma II nodaļas kolonnas “Ierobežojuma pakāpe” nosaukumu šādā redakcijā:

|  |
| --- |
| Ierobežojuma pakāpe0 - Ierobežojuma nav 1 - viegla 2 - mērena 3 - smaga4 - ļoti smaga |

19. Aizstāt 6.pielikuma 8.2.9.2.2.apakšpunktā vārdus “divus gadus pēc pēdējās operācijas” ar vārdiem un skaitļiem “divus gadus pēc 8.2.9.2.1.apakšpunktā norādītā termiņa”.

20. Aizstāt 6.pielikuma 8.2.9.2.3.apakšpunktā vārdus “trešo gadu pēc pēdējās operācijas un vēlāk” ar vārdiem un skaitļiem “trīs gadus pēc 8.2.9.2.2.apakšpunktā norādītā termiņa”.

21. Izteikt 6.pielikuma 8.2.10.apakšpunktu šādā redakcijā:

“8.2.10. Glaukomas gadījumā darbspēju zaudējuma procentuālo apmēru nosaka, ņemot vērā glaukomas stadijas radītos redzes traucējumus: redzes asuma samazinājumu un izmaiņas redzes laukā”.

22. Izteikt 6.pielikuma 8.2.13.apakšpunktu šādā redakcijā:

“8.2.13. Diabētiska retinopātija.

*Piezīme. Darbspēju zaudējuma procentuālais apmērs atkarīgs tikai no redzes traucējumiem*”.

23. Izteikt 8.pielikuma teksta ievaddaļu un 1.punktu šādā redakcijā:

“Personai ar I invaliditātes grupu nepieciešama īpaša kopšana, ja tā atbilst vienam no šādiem kritērijiem:

1) nepieciešama 24 stundu palīdzība un uzraudzība garīgo spēju ierobežojuma dēļ, ja ārstējošais psihiatrs personai ir konstatējis stabilus, ar ārstēšanu nekoriģējamus uzvedības traucējumus, kuru rezultātā persona apdraud savu vai citu personu veselību, drošību vai dzīvību;”

24.Izteikt 9.pielikuma nosaukumu šādā redakcijā: “Kritēriji atzinuma sniegšanai par medicīnisko indikāciju noteikšanu vieglā automobiļa speciālai pielāgošanai un pabalsta saņemšanai transporta izdevumu kompensēšanai”.

25. Izteikt 9.pielikuma 1.punktu šādā redakcijā:

“1. Vienas kājas amputācijas stumbrs augšstilba līmenī vai abu kāju amputācijas stumbri augšstilba vai apakšstilba līmenī (neatkarīgi no protezēšanas iespējām).”

26. Izteikt 9.pielikuma 9.punktu šādā redakcijā:

“9. Gūžas vai ceļa locītavas smaga osteoartroze.”

Ministru prezidents Māris Kučinskis

Labklājības ministrs Jānis Reirs

11.04.2017. plkst.10.52

1094

D.Kampenusa

67021691, Dace.Kampenusa@lm.gov.lv